text: Gongur spakuliga framá í Gøtu
text: #000002
text: Tey flestu, ið koyra ígjøgnum Gøtugjógv, síggja ein sermerktan bygning í gerð á niðaru síðu. Tað er eitt nýtt missiónshús, ið kemur ístaðin fyri tað gamla Bethania, sum varð tikið niður fyri nøkrum árum síðani. Síðani tá hevur missiónsarbeiðið húsast í kirkjukjallaranum.
text: #000003
text: – Fyri umleið tveimum árum síðani vórðu fyrstu formarnir settir upp, og Malltek í Klaksvík stoypti bygningin og legði tak á. Síðani hava sjálvboðin klætt um tveir triðingar av húsinum, stoypt gólv í kjallaranum og gjørt ymiskt annað. Tað er eisini ætlanin, at sjálvboðin skulu gera tað mesta av tí, sum eftir er at gera, sigur Torleif Justinussen, næstformaður í stýrinum.
text: #000004
text: Í summar er ætlanin at klæða seinasta triðingin, stoypa restina av kjallaragólvinum og síðani seta vindeygu í. Tá eru húsini innilokað, so tey kunnu fara undir at arbeiða innandura í heyst. Veggirnir innandura verða pussaðir og málaðir, so tað er ikki so øgiliga nógv at smíða.
text: #000005
text: – Vit arbeiða, sum ráðini eru, og ætla ikki at taka lán, sum er. Tí hava vit heldur ikki sett nakra tíðarfreist, nær alt skal vera liðugt. Men fyri meg er ein mílasteinur náddur, tá gólvið í kjallaranum er liðugt stoypt. Higartil hava vit goldið um tríggjar milliónir krónur, og leysliga mett skulu vit brúka einar tríggjar milliónir afturat, áðrenn alt er liðugt, sigur Torleif.
text: #000006
text: Teknistovan í Gøtu hevur teknað nýggja Bethania. Í kjallaranum verður salur til umleið 90 fólk, umframt køk, skrivstovu, vesir, gongd og fýrrúm. Í veghæddini verður ein salur til 85 fólk, forhøll, goymsla og teknikrúm, og eini 35 sitipláss verða eisini á loftinum.
text: #000007
text: Høvuðsstýrið í Heimamissiónini hevði fund í kvøld við nýggjum formanni, aðalskrivara og stýrislimi. Heri Kjærbo er nýggjur formaður í høvuðsstýrinum, Hjalmar Hansen nýggjur stýrislimur og Jákup Brúsá ...
text: #000013
text: Í dag, 4. juni 2023 eru júst 10 ár liðin síðani Símun Persson Jacobsen tók við sum formaður í høvuðsstýrinum fyri Kirkjuligu Heimamissiónina. Hetta er samstundis seinasti dagur hjá Símuni sum formanni...
text: #000017
text: 16. mai var stýrisfundur settur á skrá hjá stýrinum fyri Leirvíkar missiónshús. Tá Jørgen Andreasen, sum er formaður fyri stýrið, er sjómaður, kann við hvørt vera neyðugt at hava slíkar fundir umvegis...
text: #000018
text: Tú kanst lesa meira um nýtsluna av cookies og sløkkja tær á stillingunum
text: #000023
text: Tú kanst velja at frásiga tær cookies, men hetta kann hava við sær, at heimasíðan ikki virkar, sum ætlað.
text: #000026
text: Sløkkir tú fyri hesum cookies, kunnu vit ikki goyma upplýsingar um tína vitjan. Hetta kann hetta ávirka hentleikarnar á heimasíðuni.
text: #000028